INSEKTE word deur geleerdes beskryf as geleedpotige diertjies waarvan die liggaam in drie dele verdeel is: die kop, die borsstuk en die agterlyf. Die kop het slegs twee voelhorings, terwyl die borsstuk drie paar pote en, in baie gevalle, twee paar vlerke het.
Insekte is hoogs suksesvolle kreatuurtjies. Trouens, baie geleerdes dink hulle is die suksesvolste skepsels in die diereryk. Hulle lewe oral op land, in die lug en in die water en is merkwaardig toegerus vir omtrent enige soort omgewing -- selfs die ysmassas rondom die Noord- en Suidpool en die snikhete woestyne. Omdat hulle so klein is, beteken dit dat hulle in piepklein plekkies kan inpas en nie baie kos nodig het om te lewe nie.
Byna alle soorte het ’n groot oog aan elke kant van die kop. Hierdie oog is hard, sonder ooglede, en is uit ’n aantal, soms duisende, afsonderlike klein ogies of fasette saamgestel. Tussen die oë is die twee voelhorings, wat baie beweeglik is en as tasorgane, smaakorgane en soms selfs as eienaardige ore dien.
Meer as ’n miljoen insektespesies is reeds bekend, maar nuwe soorte word nog gereeld ontdek. Elke spesie is ’n lid van ’n groter groep (of orde), wat uit ander insekte met dieselfde fisieke kenmerke bestaan.
Hierdie insekte het verharde voorvlerke wat mekaar oorvleuel. Jong kakkerlakke lyk soos kleiner weergawes van die volwassenes, maar hulle het nie vlerke nie.
Naaldekokers behoort tot die orde Odonata, en die naam verwys na hul groot en spesiale soort kake waarmee hulle vlieë vang. Die nimfe lewe onder die water en kom slegs na die oppervlak wanneer dit tyd is vir die volwassene om sy verskyning te maak.
Daarteenoor het ’n erdwurm, hoewel dit uit baie segmente bestaan, glad geen pote nie, en die liggaam het nie ’n duidelik herkenbare kop nie.
Dis maklik om ’n duisendpoot se kop te sien, want hy het ’n paar voelhorings net soos die insekte. Maar, anders as die insekte, is sy liggaam nie in drie afsonderlike dele verdeel nie, dog in baie segmente, wat elk twee pare pote het.
NASKRIF: Die gewone muis is ook ’n gewerwelde dier -- maar darem nie die een op die foto REGS BO nie!